Solskjær tror mest på Frankrike i EM
– Jeg tror mest på Frankrike. De vant EM på hjemmebane i 1984 og VM på hjemmebane i 1998. Nå spiller de hjemme igjen, og de er min favoritt. I tillegg har de Paul Pogba. Han følger jeg litt ekstra med, sier Solskjær til VG.Solskjær fulgte Pogba tett som trener i Manchester United-systemet på slutten av 00-tallet. Han var klubbens nest største talent, i følge Solskjær. Hvem som var enda bedre i ung alder? Lest? Solskjær blir Norsk Tippings nye ambassadør – Ravel Morrison, svarer Solskjær kjapt. – Men der kunne det slå begge veier. Med Pogba var vi sikre på at det ville bli en stor spiller. Men Pogba dro til Juventus. Mange mener det er Alex Fergusons største tabbe.– Fergie gjorde det han kunne. Men Pogba ønsket mer spilletid, følte ikke at han ville få det – og dro. Det er ikke enkelt for en manager når kontrakten til spilleren går ut. Men ja, i ettertid, så ser du hvor god han er med spilletid, som han fikk i Juventus, sier Solskjær. Han nevner Spania som den største utfordreren til Pogba og Frankrike, og her om dagen, på bursdagen sin, fikk sønnen Noah (16) drakt med favorittspilleren sin bakpå: Andrés Iniesta, Barcelona og Spania. Men det er barn, trenere og norsk fotball Solskjær er mest opptatt av. Fredag ettermiddag dro Solskjær i gang «Grasrot-trenerne», et prosjekt han og – blant annet landslagssjef Per-Mathias Høgmo – har veldig stor tro på at skal gi norsk fotball et sårt tiltrengt løft.Det handler om å gi barn nok gode opplevelser, med skolerte trenere, fra tidlig alder. Det handler om å bruke penger å utdanne trenere som skal trene barna. – Vi trenger pappaene i norsk fotball. Men de trenger utdanning, sier Solskjær – som koste seg med barna på Årvoll i Oslo. Han var hele tiden veldig på at de som scoret, og de som hindret scoringer, skulle juble. VG pluss: Trekant-dramaet som rystet Belgia – Det er viktig å ta vare på øyeblikkene, juble. Det kan være det siste målet du scorer. Derfor er jeg så opptatt av dette, sier Solskjær. Han tar seg selv som eksempel: Med skadene som kom i Manchester United fra 2003 og fram til han la opp i 2007, tenkte han veldig på dette – juble for det som fort kunne være hans siste scoring.– Alex Ferguson ba oss også om å feire når vi vant titler. Rett og slett fordi du ikke vet når sjansen til å vinne noe kommer igjen, forteller Solskjær. Da han spurte barna på Årvoll etter treningen hva de hadde lært, kom svaret fort: «Vi har lært at vi må juble». Da smilte Solskjær. Anbefales: Norges EM-tropp fra 2000: Dette gjør de i dag Han er en av trenerne på G-16-laget til Clausenengen, der sønnen Noah spiller. Og det gir Solskjær veldig mye. Og han er klar på én ting: – Det finnes ikke mer bortkasta penger i norsk fotball enn å lønne en trener i 3.- eller 4. divisjon med 2-300 000 kroner i året. De pengene må brukes på trenere i aldersbestemt fotball, mener Ole Gunnar Solskjær. Nå skal i hvert fall trener-rollen løftes og prioriteres. Prosjektet «Grasrot-trenerne» vil blant annet føre til at spillerne i Tippeligaen og Obos-Ligaen må gjennom trenerkurs og ta mer ansvar for treninger av barn og ungdom i sine egne klubber.
Ole Gunnar Solskjær (46) gleder seg til EM og tror Frankrike vinner. Men han er like opptatt av å gjøre norske fotballspillere og – trenere bedre fra tidlig alder. tror Frankrike vinner. Men han er like opptatt av å gjøre norske fotballspillere og – trenere bedre fra tidlig alder.